Asdøla

Asdøla er en elv øst i Lier kommune i Viken fylke.

Elva renner vestover fra Asdøltjern gjennom Asdølajuvet naturreservat. Ved gården Asdøl krysses elva av fylkesvei 285 Ringeriksveien, hvoretter elva svinger sørvestover og renner gjennom ravinelandskap til den møter Nordelva ved gården Korsrud. Selv om det er Nordelva som har størst vannføring her, beholder elva navnet Asdøla videre ned til møtet med Glitra ved gården Åmot. Herfra heter elva Lierelva.

Forstavelsen i navnet kommer av at elva lett eser, altså blir flomstor, særlig om våren og høsten.

I Asdøla kan det fiskes abbor og ørret.

Se også 
 Liste over elver i Norge

Referanser 

Elver i Lier
Liervassdraget